Heckler & Koch HK4

Heckler & Koch HK4 on saksalaisen Heckler & Koch-yhtiön valmistama kaksitoiminen, massasulkuinen itselataava pistooli. HK4 oli yhtiön ensimmäinen pistoolimalli, ja sen sarjatuotanto alkoi vuonna 1968 jatkuen vuoteen 1984. Pistoolin suunnittelivat Alex Seidel ja Tilo Möller Mauser HSc-pistoolin pohjalta. Pistoolia valmistettiin siviilimyyntiin 26 550 kappaletta, 12 400 valmistettiin Saksan poliisille nimikkeellä HK4 P11 ja Yhdysvaltain vientiin Harrington & Richardson American imports-yhtiölle 8 700 kappaletta.

Pistoolin mallinumero "4" johtuu siitä, että pistooli voidaan piippu, rekyylijousi ja lipas vaihtamalla muuttaa .22LR, 6.35 x 16 mm SR /.25 ACP, 7.65 x 17 mm SR/.32 ACP tai 9 x 17 mm/.380 ACP (9 mm short) kaliiperiseksi. Useimmat pistoolit myytiin .380 ACP tai .32 ACP kaliiperisena, mutta niihin voi ostaa muitten kaliiperien vaihto-osat; asetta myytiin myös kaikki kaliiperit sisältävänä pakettina.

Tekniset tiedot
 Toimintatapa: Massasulkuinen itselataava kertatuli
 Kaliiperi: .22LR, 6.35 x 16 mm SR /.25 ACP, 7.65 x 17 mm SR/.32 ACP tai 9 x 17 mm/.380 ACP (9 mm short) 
 Pituus: 157 mm
 Piipun pituus: 85 mm
 Paino: 480 g
 Lipaskapasiteetti: 8, 8, 8, 7

Katso myös 
Heckler & Koch
Heckler & Koch USP
Heckler & Koch VP70
Heckler & Koch P7
Heckler & Koch P9

Pistoolit